b'\n_START_ARTICLE_\nBrus (priro\xc4\x8dnik)\n_START_PARAGRAPH_\nBr\xc3\xbas (tudi jezikovni brus, besedni brus, slovarski brus, slovni\xc5\xa1ki brus) je jezikovni priro\xc4\x8dnik, v katerem so napa\xc4\x8dnim, odsvetovanim ali napa\xc4\x8dnim besedam in besednim zvezam pripisane pravilne, bolj\xc5\xa1e ali ustreznej\xc5\xa1e, pa\xc4\x8d po na\xc4\x8delu narobe \xe2\x80\x93 prav. Del slovenisti\xc4\x8dnega jezikoslovja jih zavra\xc4\x8da, saj jezikovna in pravopisna resni\xc4\x8dnost ve\xc4\x8dinoma ni \xc4\x8drno-bela.\n_START_SECTION_\nObjave\n_START_PARAGRAPH_\nSlovni\xc5\xa1ki in slovarski brus knji\xc5\xbene sloven\xc5\xa1\xc4\x8dine je v knji\xc5\xbeni obliki v letih 1927 in 1931 izdal Ivan Ko\xc5\xa1ti\xc3\xa1l (pred tem je izhajal leta 1926 v reviji Mladika), leta 1951 je iz\xc5\xa1el Jezikovni svetovalec Stanka Bunca, priro\xc4\x8dnik Kako je prav: slovar\xc4\x8dek napak v slovenskem knji\xc5\xbenem jeziku sta leta 1965 izdala Ileana in Cene Kop\xc4\x8davar, dve izdaji priro\xc4\x8dnika Jezik na\xc5\xa1 vsakdanji pa je v letih 1992 in 1998 pripravil Janez Sr\xc5\xa1en.'